En del af boligområdet Ringparken i Slagelse er nu blevet solgt.

Det er Slagelses Almennyttige Boligselskab og udlejningsvirksomheden Estate Invest, der har indgået en aftale om salg af 136 boliger.

Det sker som led i en udviklingsplan for Ringparken.

Jeg synes, det er noget af det værste, vi kan komme ud for Dennis Kristensen, udlejningschef hos DAB

Beboere i 35 boliger skal genhuses

Ringparken er en såkaldt hård ghetto, som den tidligere regering vil have afskaffet inden 2030. Derfor har man altså nu solgt 136 lejligheder for at tiltrække andre typer af lejere.

Det betyder, at beboerne i 35 boliger skal fraflytte deres lejligheder og genhuses et andet sted. Resten får lov at blive.

Læs også Beboere i ghetto bliver flyttet mod deres vilje - nu demonstrerer de for at vise deres sorg

Men hos Slagelse Almennyttige Boligselskab ved DAB, der står for administrationen, er de ærgerlige over situationen.

- Jeg synes, det er noget af det værste, vi kan komme ud for. Det er at få en lovgivning ned over os, der gør, at vi er nødt til at agere på den her måde over for nogle af vores beboere. Men det er de kort, vi har fået spillet, og det er dem, vi må agere ud fra, siger Dennis Kristensen, der er udlejningschef hos DAB.

Artiklen fortsætter under billedet.

Dennis Kristensen, udlejningschef hos DAB, mener, at de har fået tvunget en lovgivning ned over hovedet, der tvinger dem til at opsige flere beboere. Foto: Tina Mortensen - TV2 ØST

Tomme boliger skal genudlejes

Det er Slagelse Almene Boligselskab, der har solgt Schackenborgvænge til et privat selskab.

Nu skal lejlighederne renoveres, og så skal de genudlejes Peter Nielsen, direktør i Estate Invest

De tomme lejligheder skal nu renoveres, mens de lejligheder, hvor der fortsat bor lejere, forbliver som de er.

- Nu skal lejlighederne renoveres, og så skal de genudlejes, siger Peter Nielsen, der er direktør i Estate Invest.

Læs også Dele af Ringparken og Motalavej rives ned og gøres til attraktive boligområder

Ingen på kontanthjælp eller plet i straffeattesten

Estate Invest vil samarbejde med kommunen og DAB om, hvordan de tackler det rent praktisk, når der skal udvælges nye lejere til at flytte ind i boligerne.

- Vi har jo lavet en aftale med DAB i forbindelse med købet om, at vi skal overholde nogle kriterier, når vi sætter nye lejere ind i tomme lejemål, så vi ikke kommer i konflikt med ghettoparken. Der er nogle kriterier om, at vi skal bede om at få en straffeattest, og vi er også i tæt dialog med kommunen hver gang, vi genudlejer om, hvorvidt der kan være et problem i forhold til, at de ikke opfylder kriterierne for kontanthjælp og den slags, siger direktør Peter Nielsen.

Nu gælder det om at tiltrække nye lejere til området.

- Vi har opgraderet lejlighederne, så vi laver nye køkkener og badeværelser og giver dem et lidt højere niveau, end de har nu. Det kan i sig selv være med til at tiltrække nye og mere ressourcestærke lejere, siger Peter Nielsen fra Estate Invest.